নরমাল ডেলিভারির সময় কখনো কখনো আপনার যোনিপথকে আরেকটু প্রশস্ত করতে সার্জারি করে সাইড কাটতে হয়। এটিকে মেডিকেলের ভাষায় এপিসিওটমি বলা হয়। গবেষণায় দেখা গেছে যে, ডেলিভারির সময় এপিসিওটোমি দেওয়া হলে,পেরিনিয়ামে ক্ষত হলে কিংবা ফোরসেপ-ভেনটুস ব্যবহারের প্রয়োজন হলে পরবর্তীতে সহবাসের সময় বেশ কিছু সমস্যা দেখা দিতে পারে।[ref id=13][ref id=14][ref id=15] তাই এসব ক্ষেত্রে পরবর্তীতে নারীরা সহবাসের ক্ষেত্রে বেশিদিন অপেক্ষা করে থাকেন।[ref id=16] এক্ষেত্রে কাটা সম্পূর্ণ সেরে উঠলে এবং রক্তপাত বন্ধ হয়ে গেলে সহবাস শুরু করতে কোনো বাধা নেই। তবে কাটা পুরোপুরি সেরে ওঠার আগেই সহবাস করলে ক্ষতস্থানে রক্তপাত বা ইনফেকশন হওয়ার ঝুঁকি থাকে। আপনার এপিসিওটমির জায়গায় ইনফেকশন এড়িয়ে চলতে ঐ ক্ষত জায়গা নিয়মিত পরিষ্কার রাখুন এবং বেশ কিছু দিন সহবাস এড়িয়ে চলুন। তবে ৬ থেকে ১২ সপ্তাহের মাঝেই এপিসিওটমি সেরে উঠলে আপনি সহবাস শুরু করতে পারেন।